โปรแลคติโนมาคืออะไร
ก. เกิดจากการเจริญเติบโตของเซลล์ที่ผิดปกติอย่างรวดเร็วและไม่สามารถควบคุมได้ 
ข.  เป็นมะเร็งที่เกิดขึ้นในเซลล์ปากมดลูกซึ่งอยู่บริเวณช่วงล่างของมดลูกและเชื่อมต่อกับช่องคลอด 
ค. เนื้อร้ายที่เกิดบนผิวหนังและเยื่อบุ เนื่องจากความผิดปกติของการเจริญเติบโต และการแบ่งเซลล์ของผิวหนังและเยื่อบุ 
ง. เนื้องอกชนิดทั่วไปที่ไม่ใช่มะเร็งที่เกิดกับต่อมใต้สมอง จัดเป็นเนื้องอกต่อมใต้สมองชนิดสร้างฮอร์โมน
คำตอบที่ถูกต้องได้แก่ ง.  เพราะว่า  โปรแลคติโนมาProlactinomaคือ เนื้องอกชนิดทั่วไปที่ไม่ใช่มะเร็งที่เกิดกับต่อมใต้สมอง จัดเป็นเนื้องอกต่อมใต้สมองชนิดสร้างฮอร์โมน ซึ่งฮอร์โมนที่สร้างจากเนื้องอกนี้ชื่อ โปรแลคตินโปรแลกตินProlactin ย่อว่า PRL ในธรรมชาติ โปรแลกตินจะสร้างจากต่อมใต้สมองและทำหน้าที่กระตุ้นให้เกิดการสร้างน้ำนม การมีประจำเดือน การตกไข่ การมีความรู้สึกทางเพศ และเกิดภาวะแข็งตัวของอวัยวะเพศชายในเพศชาย โรคเนื้องอกต่อมใต้สมอง เป็นเนื้องอกพบน้อย ดังนั้น โปรแลคติโนมาจึงเป็นเนื้องอกพบน้อยเช่นกัน แต่เป็นชนิดพบบ่อยที่สุดของเนื้องอกต่อมใต้สมองทั้งหมด ทั้งนี้มีรายงานจากสหราชอาณาจักร พบโรคเนื้องอกต่อมใต้สมองได้ 77.6 รายต่อประชากร 1แสนคน ในการนี้เป็นโปรแลคติโนมา 44.4 รายต่อประชากร 1 แสนคน พบโปรแลคติโนมาได้ทุกอายุ ตั้งแต่เด็กจนถึงผู้สูงอายุ แต่พบได้สูงในช่วงอายุ 20-50 ปี พบโรคนี้น้อยมากในเด็ก มีรายงานพบได้ประมาณ 100 รายในเด็ก 1ล้านคน และพบโรคนี้ในผู้หญิงบ่อยกว่าในผู้ชายประมาณ 10 เท่า
อายุรศาสตร์ (อายุรศาสตร์) - Internal Medicine